cyanic-selkie/wikianc huggingface dataset:
Billboard Hot 100
Ψηφιακά downloads και διαδικτυακό streaming
Η αλλαγή στη μεθοδολογία τάραξε αισθητά το chart, με μερικά τραγούδια να κάνουν το ντεμπούτο τους στο chart ακολουθώντας αποκλειστικά τις εύρωστες διαδικτυακές πωλήσεις τους και άλλα να κατορθώνουν δραστικά άλματα. Τα τελευταία χρόνια, πολλά τραγούδια έχουν καταφέρει άνοδο 80 ή και 90 θέσεων μέσα σε μια βδομάδα, από τη στιγμή που γίνονταν διαθέσιμα σε διαδικτυακά καταστήματα. Από το 2006 και έπειτα, το ρεκόρ για τη μεγαλύτερη άνοδο όλων των εποχών μέσα σε μόλις μία εβδομάδα έχει ξεπεραστεί εννιά φορές.
Στο τεύχος της 11ης Αυγούστου, 2007, το Billboard ξεκίνησε να ενσωματώνει εβδομαδιαία δεδομένα από υπηρεσίες streaming και on-demand υπηρεσίες στο Hot 100. Οι δύο πρώτες μεγάλης εμβέλειας εταιρείες που έδωσαν τα στατιστικά τους στη Nielsen BDS ήταν η AOL music και η Yahoo! Music. Στις 24 Μαρτίου, 2012, το Billboard παρουσίασε το On-Demand Songs chart, τα δεδομένα του ενσωματώθηκαν στον αλγόριθμο που δημιουργεί το Hot 100. Αυτό επεκτάθηκε σε ένα πιο ευρύ chart, τα Streaming Songs τον Ιανουάριο του 2013, το οποίο κατατάσσει τα streams διαδικτυακών μουσικών σταθμών από υπηρεσίες, όπως το Spotify και άλλες on-demand πλατφόρμες. Τον Φεβρουάριο του 2013, οι προβολές ενός τραγουδιού στις Ηνωμένες Πολιτείες στο YouTube προστέθηκαν στη φόρμουλα για το Hot 100. Το "Harlem Shake" ήταν το πρώτο τραγούδι που ανέβηκε στην κορυφή αφότου οι αλλαγές αυτές τέθηκαν σε εφαρμογή.
Τον Ιούλιο του 2020, το Billboard ανακοίνωσε πως δε θα επιτρέπει πλέον οι συνδυασμοί φυσικών και ψηφιακών πωλήσεων να προσμετρούνται ως ψηφιακές πωλήσεις. Αυτός ο κανόνας αναφέρεται σε τραγούδια που αγοράζονται μαζί με προϊόντα καλλιτεχνών που πωλούνται μέσα από την ιστοσελίδα του καλλιτέχνη. Το περιοδικό δήλωσε πως αυτή ήταν μια τακτική που χρησιμοποιούσαν αρκετοί καλλιτέχνες, για να αυξήσουν τις πιθανότητες για καλύτερη θέση στο τσαρτ. Αντ' αυτού, τέτοιου είδους φυσικές πωλήσεις προσμετρώνται μόνο όταν σταλούν στον πελάτη, καθιστώντας την τακτική αυτή "αναποτελεσματική".
Τα Ρεμίξ
Το Billboard έχει αποκριθεί επίσης και σε αρκετές ερωτήσεις γνωστών της μουσικής βιομηχανίας για το θέμα που αφορά στα ρεμίξ των τραγουδιών. Μια αυξανόμενη τάση στις αρχές της πρώτης δεκαετίας του 21ου αιώνα ήταν να κυκλοφορεί ένα τραγούδι ως ρεμίξ, το οποίο ήταν δραστικά διαφορετικό από την αυθεντική εκδοχή, όσον αφορά στη δομή και τους στίιχους, ήταν στην ουσία ένα νέο τραγούδι. Στην πραγματικότητα όμως, οι πόντοι για το airplay της άλμπουμ εκδοχής ενός τραγουδιού μαζί με το ραδιοφωνικό μιξ του και/ή το dance μιξ του κλπ. όλα μαζί συγκεντρώνονταν και ενσωματώνονταν στην πορεία του τραγουδιού στο chart, ενώ η δομή, οι στίχοι και η μελωδία παρέμεναν ανέπαφα. Οι κριτικές ξεκίνησαν όταν τραγούδια άρχισαν να ηχογραφούνται από την αρχή, σε σημείο να μη θυμίζουν καθόλου την αυθεντική ηχογράφηση. Το πρώτο παράδειγμα ήταν το  I'm Real  της Jennifer Lopez. Ενώ η άλμπουμ εκδοχή του τραγουδιού μπήκε στο chart, στα μέσα της πορείας του κυκλοφόρησε ένα ρεμίξ που περιείχε και τον ράπερ Ja Rule. Αυτή η νέα εκδοχή αποδείχθηκε μακράν πιο δημοφιλής και προώθησε το τραγούδι στο νούμερο ένα.
Τραγούδια με επαναλαμβανόμενη συχνότητα
Το Billboard στην προσπάθειά του να επιτρέψει στο chart να παραμείνει όσο το δυνατόν πιο επίκαιρο και για να αποδώσει τη σωστή παρουσίαση σε νέους και ανερχόμενους καλλιτέχνες και κομμάτια, έχει (από το 1991) αφαιρέσει ορισμένα τραγούδια που έχουν καλύψει συγκεκριμένα κριτήρια όσον αφορά στην εβδομαδιαία θέση και στο εβδμαδιαίο σύνολο παρουσίας στο chart. Τα κριτήρια της επαναλαμβανόμενης συχνότητας έχουν τροποποιηθεί αρκετές φορές και πια (απο το 2015) ένα τραγούδι θεωρείται ότι καλύπτει αυτά τα κριτήρια, άν έχει περάσει 20 εβδομάδες στο Hot 100 και έχει πέσει κάτω από το νούμερο 50. Επιπλέον, τραγούδια που βρίσκονται κάτω από το νούμερο 25 μετά από 52 εβδομάδες στο chart, αφαιρούνται επίσης. Εξαιρέσεις υφίστανται για τις επανεκτελέσεις και για την ξαφνική άνοδο τραγουδιών που άργησαν πάρα πολύ να κάνουν επιτυχία. Αυτές οι σπάνιες περιπτώσεις διαχειρίζονται μία προς μία και απόφασίζονται κάθε φορά από τους διευθυντές και το προσωπικό του Billboard. Τα Χριστουγεννιάτικα τραγούδια παρουσιάζονται τακτικά πλέον στο Hot 100 κάθε Δεκέμβριο, μετά τη χαλάρωση των κανόνων για τα τραγούδια με επαναλαμβανόμενη συχνότητα, καταλήγοντας στο τραγούδι του 1994 "All I Want for Christmas Is You" της Μαράια Κάρεϊ να φτάνει το Νο1 στο εν λόγω chart το Δεκέμβριο του 2019.
Προσαρμογή της εβδομαδιαίας παρακολούθησης
Το Billboard έχει τροποιήσει την εβδομαδιαία παρακολούθηση των πωλήσεων, του ραδιοφωνικού airplay και του διαδικτυακού streaming, ώστε να συμπίπτει με την Παγκόσμια Ημέρα Νέων Κυκλοφοριών, η οποία πέφτει κάθε Παρασκευή σε όλες τις περιοχές σημαντικής αγοράς μουσικής (Τα προιόντα στις Ηνωμένες Πολιτείες κυκλοφορούσαν κάθε Τρίτη έως τον Ιούνιο του 2015). Αυτό το τροποποιημένο πρόγραμμα παρακολούθησης τέθηκε σε εφαρμογή από το τεύχος της 25ης Ιουλίου, 2015.
Τα ετήσια chart
Το μουσικό έτος για το Billboard διαρκεί από την πρώτη εβδομάδα του Δεκεμβρίου μέχρι και την τελευταία εβδομάδα του Νοεμβρίου. Το τροποποιημένο αυτό ημερολόγιο επιτρέπει στο Billboard να καταμετρά τα ετήσια charts και να τα δημοσιεύει έγκαιρα στο τελευταίο τεύχος την τελευταία εβδομάδα του Δεκεμβρίου.
Πριν τη Nielsen Soundscan, τα ετήσια charts των singles υπολογίζονταν βάσει ενός αντίστροφου συστήματος που εξαρτιόταν αποκλειστικά από την πορεία ενός τραγουδιού στο Hot 100 (για παράδειγμα, ένα τραγούδι θα κέρδιζε έναν πόντο για μία εβδομάδα στο νούμερο 100, δύο πόντους για μία εβδομάδα στο νούμερο 99 και ούτω καθεξής έως και 100 πόντους για μία εβδομάδα στο νούμερο ένα). Άλλοι παράγοντες, όπως το σύνολο των εβδομάδων παρουσίας ενός τραγουδιού στο chart και στην κορυφαία θέση του προσμετρώνταν επίσης για το ετήσιο αποτέλεσμα.
Αφότου το Billboard άρχισε να αποκτά τις πληροφορίες για τις πωλήσεις και το ραδιοφωνικο airplay από τη Nielsen Soundscan, υιοθετήθηκε ένα ευθέως συγκεντρωτικό σύστημα για την καταμέτρηση των ετήσιων πωλήσεων και του airplay. Αυτό το σύστημα δίνει μία ακριβέστερη εικόνα για τα δημοφιλή τραγούδια ενός έτους, αφού πιο πριν ένα τραγούδι που υποθετικά είχε περάσει εννιά εβδομάδες στο νούμερο ένα τον Μάρτιο πιθανότατα θα κέρδιζε λιγότερους πόντους σε σχέση με ένα τραγούδι που είχε περάσει έξι εβδομάδες στο νούμερο τρία τον Ιανουάριο. Τραγούδια που βρίσκονταν στην ακμή τους στην αλλαγή του μουσικού έτους (Νοέμβριος-Δεκέμβριος) πολλές φορές κατέληγαν να κατατάσσονται και στο chart του επόμενου έτους, αφού οι συγκεντρωτικοί πόντοι τους μοιράζονταν ανάμεσα στα δύο έτη, αλλά συχνά κατατάσσονταν χαμηλότερα από τη θέση στην οποία θα μπορούσαν να βρίσκονται, αν βρίσκονταν στην κορυφαία τους θέση μόνο εντός ενός έτους.
Χρήση στα Μ.Μ.Ε.
Το Hot 100 ήταν για πολλά χρόνια η πηγή πληροφοριών για το εβδομαδιαίο ραδιοφωνικό countdown American Top 40. Αυτή η σχέση έληξε στις 30 Νοεμβρίου, 1991, όταν το American Top 40 άρχισε να ακολουθεί ένα άλλο chart του Billboard, το Hot 100 Airplay (τότε ονομαζόταν Top 40 Radio Monitor). Το τότε σχίσμα των Top 40 Ραδιοφώνων στις αρχές της δεκαετίας του 1990 οδήγησε τους σταθμούς να αφοσιωθούν σε συγκεκριμένα είδη μουσικής, γεγονός που σήμαινε ότι πρακτικά κανένας σταθμός δε θα έπαιζε το ευρύ φάσμα των μουσικών ειδών που τυπικά συνέθεταν το εβδομαδιαίο Hot 100.
Η ικανότητα ενός καλλιτέχνη ή μιας μπάντας να έχει επιτυχίες στο Ηοt 100 σε διάρκεια αρκετών δεκαετιών αναγνωρίζεται ως σημάδι μακροζωίας και ικανότητας προσαρμογής σε μουσικά στιλ που αλλάζουν. Μόνο πέντε καλλιτέχνες είχαν από μία Τοπ 40 επιτυχία στο Hot 100 σε καθεμία από τις τέσσερις δεκαετίες από τη δεκαετία του 1980 μέχρι και τη δεκαετία του 2010: ο Μάικλ Τζάκσον, η Μαντόνα, o "Weird Al" Yankovic, οι U2 και ο Kenny G. H Μαράια Κάρεϊ είναι η πρώτη καλλιτέχνις που έχει από ένα Νο1 σινγκλ σε τέσσερις διαφορετικές δεκαετίες.
Παρόμοια Charts
Ένα νέο chart, το Pop 100, παρουσιάστηκε από το Billboard τον Φεβρουάριο του 2005, για να απαντήσει στις κριτικές που έλεγαν πως το Hot 100 είναι προκατειλημμένο υπέρ των ρυθμικών τραγουδιών, αφού καθόλη τη διάρκεια της ύπαρξής του, το Hot 100 έδινε την εντύπωση ενός ποπ chart. Το Pop 100 διεκόπη τον Ιούνιο του 2009 αφού έμοιαζε υπερβολικά πολύ με το Hot 100.
Το Canadian Hot 100 ξεκίνησε στις 16 Ιουνίου, 2007. Όπως και το βασικό Hot 100, χρησιμοποιει τα δεδομένα των πωλήσεων και του ραδιοφωνικού airplay, τα οποία συλλέγονται από τη Nielsen SoundScan και την BDS.
Το Japan Hot 100 ξεκίνησε στο τεύχος της 31ης Μαίου, 2008, χρησιμοποιώντας τις ίδιες μεθοδολογίες με τα Hot 100 charts των Ηνωμένων Πολιτειών και του Καναδά, αντλώντας τα δεδομένα για τις πωλήσεις και το ραδιοφωνικό airplay από την SoundScan Japan και την εταιρεία παρακολούθησης ραδιοφώνων Plantech.
Εξωτερικοί σύνδεσμοι
Κατηγορία:Αξιολόγηση
Χουσαΐν Μουχάμαντ Ερσάντ
Ο Χουσαΐν Μουχάμαντ Ερσάντ (হুসেইন মুহাম্মদ এরশাদ, 1 Φεβρουαρίου 1930 – 14 Ιουλίου 2019) ήταν Μπανγκλαντεσιανός πολιτικός και στρατιωτικός. Ήταν πρόεδρος του Μπανγκλαντές από το 1983 έως το 1990, αν και πολλοί θεωρούν ότι στη πραγματικότητα η θητεία του ήταν στρατιωτική δικτατορία.
Κατέλαβε τον έλεγχο του στρατού κατά τη διάρκεια ενός αναίμακτου πραξικοπήματος κατά του προέδρου Αμπντούς Σατάρ (επιβάλλοντας στρατιωτικό νόμο και ακυρώνοντας το Σύνταγμα). Αυτοανακηρύχθηκε πρόεδρος το 1983, και κέρδισε τις αμφισβητούμενες προεδρικές εκλογές του 1986. Αν και θεωρούσε ότι κέρδισε νόμιμα τις εκλογές του 1986, θεωρούμενο από πολλούς ως στρατιωτικό καθεστώς. Ο Ερσάντ υπηρέτησε στο προεδρικό αξίωμα μέχρι το 1990, όταν η μαζική εξέγερση υπέρ της δημοκρατίας με επικεφαλής τις Χαλέντα Ζία και την σημερινή πρωθυπουργό Σέιχ Χασίνα τον ανάγκασαν να παραιτηθεί. Ο Ερσάντ ίδρυσε το κόμμα Τζατίγια (απόδοση: εθνικό κόμμα) το 1986 και έγινε βουλευτής για την εκλογική περιφέρεια Ρανγκπούρ-3, επιτυγχάνοντας την επανεκλογή του σε όλες τις επόμενες γενικές εκλογές. Από τις 3 Ιανουαρίου 2019 έως τον θάνατό του, στις 14 Ιουλίου, ήταν αρχηγός της αντιπολίτευσης.
Κατά τη διάρκεια της θητείας του ο Ερσάντ προέβη σε αποκεντρωτικές μεταρρυθμίσεις, ιδιωτικοποιήσεις, ενώ επέκτεινε το εθνικό σύστημα αυτοκινητοδρόμων και πρωτοστάτησε στην ίδρυση της Κοινότητας Νοτιοασιατικών Χωρών. Επίσης συμμάχησε με τις Ηνωμένες Πολιτείες στο Πόλεμο του Κόλπου, όπου το Μπανγκλαντές έστειλε μερικούς εκατοντάδες στρατιώτες. Επίσης, κατά τη διάρκεια της θητείας του η βιομηχανία και η οικονομία αυξήθηκε. Αποκατέστησε την αλυσίδα ηγεσίας των Ενόπλων Δυνάμεων του Μπανγκλαντές μετά από την αναταραχή που προκάλεσε η δολοφονία του Σέιχ Μουτζιμπούρ Ραχμάν στις 15 Αυγούστου 1975. Το 1989, ο Ερσάντ πίεσε το κοινοβούλιο να ονομάσει το Ισλάμ ως επίσημη θρησκεία της χώρας, σε μια σημαντική αλλαγή στο μέχρι τότε κοσμικό σύνταγμα του Μπανγκλαντές.
Παραπομπές
Κατηγορία:Πολιτικοί του Μπανγκλαντές
Γλανίδι
Το γλανίδι (Silurus aristotelis) είναι ψάρι ενδημικό των γλυκών υδάτων της Ελλάδας που μαζί με το γουλιανό ανήκουν στην οικογένεια των Σιλουριδών και είναι τα μόνα αυτόχθονα γατόψαρα της Ευρώπης.
Κατανομή
Το γλανίδι είναι αυτόχθονο είδος της λεκάνης απορροής του Αχελώου και των λιμνών Τριχωνίδα, Λυσιμαχία και Αμβρακία. Τη δεκαετία του 1980 εισήχθη επίσης στη λίμνη Παμβώτιδα, στα Ιωάννινα, και στη λίμνη Βόλβη. Στοιχεία για τον πληθυσμό του δεν είναι γνωστά. Θεωρείται ότι ο πληθυσμός του είναι υγιής στη Λυσιμαχία και στην Παμβώτιδα, ενώ περιορισμένος στη Τριχωνίδα και στην Αμβρακία, ενώ είναι σπάνιο στη Βόλβη. Κύριες απειλές είναι η καταστροφή του ενδιαιτήματός του, η υπεραλίευση και η ρύπανση.
Περιγραφή
Το γλανίδι μοιάζει πολύ με τον πιο διαδεδομένο γουλιανό, αλλά αναπτύσσεται με πιο αργό ρυθμό, φτάνει σε μικρότερο μέγεθος, έχει δύο ζευγάρια μουστάκια αντί για τρία και φέρει οδοντίδια στην σκληρή θωρακική ακτίνα. Αμφότερα τα είδη προέρχονται από κοινό πρόγονο και φαίνεται διαχωρίστηκαν 10 με 15 εκατομμύρια χρόνια πριν, με την κατανομή των δύο ειδών να χωρίζει στην Ελλάδα ή Πίνδος. Έχει μακρύ σώμα και πλατύ κεφάλι και το θωρακικό πτερύγιο έχει 12-14 ακτίνες. Το ραχιαίο πτερύγιο είναι μικρό, ενώ το πρωκτικό μακρύ, ενώ το ουριαίο πτερύγιο είναι διακριτό από το πρωκτικό.
Το μέγεθός του συνήθως δε ξεπερνά τα 40 εκατοστά, όμως υπάρχουν αναφορές ότι το μεγαλύτερο που έχει αλιευθεί είχε βάρος πάνω από 50 κιλά και μήκος περίπου 2 μέτρα, ενώ ένα άλλο που αλιεύθηκε στην λίμνη Λυσιμαχία είχε μήκος 1,5 μέτρο και βάρος 30 κιλά.
Οικολογία
Το γλανίδι είναι νυχτόβιος θηρευτής, ο οποίος τρέφεται κυρίως με άλλα ψάρια.
Παραπομπές
Κατηγορία:Ψάρια γλυκών υδάτων Κατηγορία:Σιλουρόμορφα
Φραντσέσκο Πίτζε
Βιογραφικά στοιχεία
Γεννήθηκε το 1822 στο Γκρινς του αυστριακού Τιρόλο και σπούδασε ζωγραφική το διάστημα από το 1842 μέχρι το 1845 στο Μόναχο της Βαυαρίας. Αργότερα συνέχισε τις σπουδές του για μια τριετία στη Ρώμη και έπειτα εγκαταστάθηκε στην Ελλάδα. Ασχολήθηκε κυρίως με τις προσωπογραφίες και σε μικρότερο βαθμό με την τοπιογραφία ενώ το μεγαλύτερο κομμάτι του έργου του αποτελείται από πορτραίτα μελών σημαντικών νησιωτικών οικογενειών που έδρασαν κατά τα χρόνια της Ελληνικής Επανάστασης, γεγονός που σύμφωνα με αρκετές βιογραφίες του καλλιτέχνη οδηγεί στο συμπέρασμα πως έδρασε κυρίως στο νησιωτικό κομμάτι της χώρας. Εικάζεται πως πέθανε το 1862 όμως η συγκεκριμένη χρονολογία θανάτου αμφισβητείται.
Τεχνοτροπία
Παρόλο που ο Πίτζε είχε έναν δικό του χαρακτηριστικό τρόπο απόδοσης των μορφών, αρκετά από τα έργα του αποδίδονταν παλιότερα στον Ανδρέα Κριεζή. Οι μορφές των έργων του παρουσιάζονταν τυπικές και άκαμπτες με φόντο αρχαιολογικούς χώρους, μνημεία, νησιά και πόλεις. Η τεχνοτροπία με την οποία απέδιδε ο Πίτζε τις μορφές του συνδέει τα έργα του με τη γερμανική και φλαμανδική ζωγραφική του 16ου και 17ου αιώνα ενώ οι αναφορές στην ελληνική αρχαιότητα και η ρομαντική κλασικιστική διάθεση φανερώνουν επιρροή από τα κλασικά ιδεώδη της εποχής του. Η ταυτότητα των έργων του έγινε γνωστή όταν, στο πορτρέτο του Υδραίου Σταμάτη Βουδούρη, εντοπίστηκε η επιγραφή "Hydra, 7/19 Aprile 1857, Francesco Pige di Tirolo pinxit". Το γεγονός αυτό οδήγησε στην ταύτιση και άλλων έργων του, με κοινά τεχνοτροπικά χαρακτηριστικά.
Εξωτερικοί σύνδεσμοι
Κατηγορία:Ιταλοί ζωγράφοι
Λεωνίδας Ζαφείρης
Ο Λεωνίδας Ζαφείρης (1893 - 9 Ιανουαρίου 1983) ήταν ασφαλιστής και ευεργέτης του Άστρους Αρκαδίας. μικρογραφία|Το ίδρυμα Αγγελικής & Λεωνίδα Ζαφείρη, πολιτιστικό κέντρο του Άστρους
Βιογραφία
Ο Λεωνίδας Ζαφείρης, γεννήθηκε στο Άστρος το 1893 και ήταν γιος του Ιωάννη Ζαφείρη, ο οποίος πέθανε το 1895, απόγονου της αριστοκρατικής ομώνυμης οικογένειας με καταγωγή από τον Άγιο Ιωάννη Αρκαδίας. Φοίτησε αρχικά στην Σχολή Καρυτσιώτη στο Άστρος (στο κτήριο όπου στεγάζεται σήμερα το Αρχαιολογικό Μουσείο), και στην συνέχεια στο Γαλλικό Κολλέγιο Saint Jean Baptiste de la Salle, στη Ρόδο, όπου σπούδασε για 4 έτη.
Ήταν παντρεμένος με την Αγγελική Δ. Αγγελίδου από την Κωνσταντινούπολη και δεν απέκτησαν παιδιά. Η γυναίκα του πέθανε στις 28 Φεβρουαρίου 1976. Ο Λεωνίδας Ζαφείρης, πέθανε στις 9 Ιανουαρίου 1983 σε ηλικία 90 ετών και ενταφιάστηκε στην πατρίδα του, το Άστρος. Μετά τον θάνατό του τιμήθηκε ως ευεργέτης του Άστρους.
Κληροδότημα
Το 1981, ο Λεωνίδας Ζαφείρης, ύστερα από πρόταση του τότε δημάρχου Άστρους, παραχώρησε ένα μεγάλο μέρος της περιουσίας του, για τη δημιουργία ενός Πνευματικού κέντρου στο Άστρος. Έτσι, εκποίησε περιουσιακά στοιχεία της εταιρίας του και παραχωρήθηκε μία έκταση 675 τ.μ. στο Αγροκήπιο, πλησίον του Αρχαιολογικού Μουσείου Άστρους, προκειμένου να ανεγερθεί το κτήριο. Από το 1983, το κτήριο, με την ονομασία Ίδρυμα Μνήμης Αγγελικής & Λεωνίδα Ζαφείρη, στεγάζει τη βιβλιοθήκη του ιδρύματος, την φιλαρμονική του δήμου. Διατηρεί επίσης τμήματα ρυθμικής και ενόργανης γυμναστικής, θεατρική ομάδα καθώς και κινηματογραφική λέσχη.
Πηγές
Κατηγορία:Έλληνες ευεργέτες Κατηγορία:Δήμος Βόρειας Κυνουρίας
Μιχάλης Οικονόμου (φιλόλογος)
Ο Μιχάλης Οικονόμου (1896-1984) ήταν φιλόλογος και εκπαιδευτικός.
Πηγές
Κατηγορία:Έλληνες γλωσσολόγοι
Δημήτρης Κουρούτας
Από το 1826 ο Δημήτρης Κουρούτα  είναι παιδικός φίλος και έμπιστος του Μεγάλου Δούκα Kωνσταντίν Παύλοβιτς ο οπίος προοριζόταν για τον ρόλο του κυβερνήτη στην απελευθερωμένη Ελλάδα. Από παιδική ηλικία, όλες οι συναναστροφές του έπρεπε να είναι με Έλληνες. Εκπαιδεύτηκε στο λεγόμενο Σώμα ξένων ομοθρήσκων, στην πραγματικότητα -στο ελληνικό γυμνάσιο. Χάρη στην υποστήριξη του τελευταίου, ο Δημήτρης Κουρούτα έκανε μια εντυπωσιακή καριέρα, ανήλθε στην τάξη του στρατηγού του Πεζικού.
Βιογραφία
Καταγόταν από ελληνική οικογένεια.
Το 1787 ο Δημήτρης Κουρούτα αφού έλαβε το βαθμό του υπολοχαγού, εγγράφηκε στο Σύνταγμα γρεναδιέρων της Αγίας Πετρούπολης και ήταν αποφασισμένος να συνεχίσει την εκπαίδευση του Μεγάλου Δούκα στα Ελληνικά. Το 1789 ο Δημήτρης Κουρούτα  μετατέθηκε οικειοθελώς σε υπηρεσία στο στόλο με τον βαθμό του δόκιμου αξιωματικού του ναυτικού. Συμμετείχε στη μάχη εναντίον των Σουηδών, συμπεριλαμβανομένης της μάχης κοντά στο νησί Γκόγκλαντ, στην οποία έδειξε καλά προσόντα. Κατόπιν ανέλαβε κυβερνήτης στη γαλέρα «Κρόνβερκ», διακριθείς στη μάχη  κατά του Σουηδικού στόλου στις 28 Ιουνίου. Το 1794 βρισκόταν στην πρεσβευτική αποστολή του Γκολενίσεφ-Kουτούζοφ  στην Κωνσταντινούπολη ως αξιωματικός-μηχανικού. Με την επιστροφή στην πατρίδα του, κυβέρνησε αρχικά τη φρεγάτα "Aβτρόιλ", που ταξίδευε κοντά στις σουηδικές ακτές. Από το 1800 ανέλαβε υπεύθυνος την κατασκευή φάρων και σταθμών σηματοδότησης κατά μήκος των ακτών του Φινλανδικού κόλπου, και έπειτα μέχρι το 1803 διοικούσε μια μοίρα μικρών  ιστιοφόρων.
Την εποχή που ξεκίνησε ο Πατριωτικός Πόλεμος το 1812 ήταν αρχηγός του τέταρτου σώματος των αποθεματικών (φρουρών), ο οποίος ήταν μέρος της 1ης  Δυτικής Στρατιάς.. Συμμετείχε στη μάχη του Μποροντινό και στη μάχη του Κράσνιι.. Στις 25 Δεκεμβρίου του 1812 παίρνοντας μέρος σε διάφορες μάχες  έλαβε το βαθμό του υποστράτηγου. Στην 1813-1814 συμμετείχε στις περισσότερες μάχες της εκστρατείας του ρωσικού στρατού στο Μπάουτσεν, Δρέσδη, Kούλμ, στη λεγόμενη Μάχη των Εθνών της Λειψίας, καθώς και στο πλαίσιο της Φέρ-Σαμπενουάζ. Προηγήθηκε η μάχη της κατάληψης του Παρισιού. Το 1814, έλαβε τόσο  Ρωσικά όσο και ξένα  παράσημα.
Το 1815, επιστρέφοντας στη Ρωσία, ηγήθηκε της Γενικής Διεύθυνσης στο επιτελείο του Μεγάλου Δούκα Κωνσταντίν Πάβλοβιτς στη Βαρσοβία. Εν συνεχεία  έγινε διοικητής  των πολωνικών στρατευμάτων, στο ξεχωριστό Σώμα της Λιθουανίας και στο ρωσικό τμήμα των φρουρών. Στις 6 Νοεμβρίου του ίδιου έτους, διατηρώντας αυτή τη θέση, έγινε επίσης διευθυντής του 2ου  Σώματος των Ευελπίδων, καθώς και επικεφαλής του συντάγματος των Ευγενών. Στις 24 Σεπτεμβρίου του 1816, προήχθη σε αντιστράτηγο και στις 25 Ιουνίου του 1828, σε στρατηγό του πεζικού..
Στις 22 Αυγούστου του 1826, σε ένδειξη αναγνώρισης της προσφοράς του, του είχε δοθεί ο τίτλος του κόμη της Ρωσικής Αυτοκρατορίας. Το 1829 έλαβε το Παράσημο της Αγίου Ανδρέας. Το 1831, συμμετείχε στην καταστολή της πολωνικής εξέγερσης στη Βάβρ, στο Γκρόχοβ και στο Οστρολένκα. Αφού έλαβε την εντολή να καταδιώξει  τον  Γκελγκούδα, κατευθύνθηκε  με ξεχωριστό σώμα  στη Λιθουανία, όπου, ενώθηκε με τις δυνάμεις του στρατηγού –κόμη  Σάκεν και του πρίγκιπα Χίλκοφ.Οι ενωμένες δυνάμεις, νίκησαν τους Πολωνούς κοντά στη Βίλνα και τους εκτόπισαν  στη Πρωσία. Για συμμετοχή στην καταστολή της εξέγερσης στις 25 Ιουνίου του 1831, του απονεμήθηκε ο βαθμός του Στρατηγού. Στις 7 Αυγούστου του 1831 έλαβε το Παράσημο του Αγίου Γεωργίου 3ου βαθμού, σε ένδειξη αναγνώρισης της προσφοράς του και του θάρρους που υπέδειξε στην καταστολή της εξέγερσης των Πολωνών επαναστατών.
Στις 11 Ιουνίου 1832 έγινε μέλος του Στρατιωτικού Συμβουλίου. Πέθανε το 1833. Ενταφιάστηκε στην τοποθεσία  Στρέλνα  στο νεκροταφείο της Εκκλησίας Μεταμόρφωση του Σωτήρος.
Οι δραστηριότητες, οι προσωπικές ιδιότητες και ο βαθμός επιρροής του Δημήτρη Kουρούτα στο Μεγάλο Δούκα Κωνσταντίν Παύλοβιτσ από διάφορους συγχρόνους μελετητές και ιστορικούς αξιολογήθηκαν διαφορετικά.
Κρυφή εκπαίδευση
Η Κρυφή εκπαίδευση (αγγλ.  Underground education,  ή   clandestine education)  αναφέρεται σε διάφορες μορφές διδασκαλίας που διεξάγονται ή διεξάγονταν σε διάφορες εποχές και τόπους,  υπό περιστάσεις όπου τέτοιες εκπαιδευτικές δραστηριότητες θεωρούνται παράνομες.
Η κρυφή εκπαίδευση συχνά γίνεται ή γινόταν σε λεγόμενα κρυφά σχολεία, αγγλ. secret school(s),. ισπ. escuela(s) secreta(s) , γερμ. Katakombenschulen ή Geheimschulen) ή σε κρυφά μαθήματα. Αυτά διοργανώνονται από κάποια κοινότητα (θρησκευτική, φυλετική, πολιτισμική κ.ά.) με σκοπό την πνευματική αφύπνιση με τρόπο ώστε να μην γίνονται αντιληπτά από την κρατική ή τοπική εξουσία ή την υπόλοιπη κοινωνία και να αποφεύγονται διώξεις και άλλες αρνητικές συνέπειες για την κοινότητα, τους μαθητές ή τους δασκάλους. Τα κρυφά σχολεία συνδέθηκαν με διάφορα απελευθερωτικά κινήματα ή εθνικά κινήματα  . |group="σημ."}} . Έχει διαπιστωθεί ιστορικώς ότι οι πολιτικές για τη γλώσσα και τη διδασκαλία έχουν χρησιμοποιηθεί σαν εργαλεία κοινωνικού ελέγχου και ότι ο ρατσισμός και η μή-ανοχή έναντι των γλωσσών συχνά συνδέθηκαν στενά με την αποικιοκρατία και τον πρώιμο εθνικισμό.
Παραδείγματα τόπων όπου πραγματοποιήθηκαν εκτεταμένες πρακτικές παράνομης εκπαίδευσης περιλαμβάνουν  την  εκπαίδευση των Αφροαμερικανών κατά τη διάρκεια της περιόδου της δουλοκτησίας και μετά από αυτή, στις ΗΠΑ και η  Οργάνωση Μυστικής Διδασκαλίας στην Πολωνία  κατά τη Γερμανική/Ναζιστική κατοχή. Μυστική εκπαίδευση είχε οργανωθεί και στα εβραϊκά γκέτο κατά τη διάρκεια του ναζιστικού καθεστώτος και της γερμανικής κατοχής στην Ευρώπη.
Υπάρχει μια ελληνική - κυρίως προφορική - παράδοση που υποστηρίζει ότι  κρυφά σχολεία λειτούργησαν  κατά τη διάρκεια της Οθωμανικής περιόδου (τουρκοκρατίας) σε περιοχές όπου ζούσαν Έλληνες. Υπάρχουν λιγοστές γραπτές μαρτυρίες περί αυτού, και πολλοί ιστορικοί το θεωρούν ως εθνικό μύθο. Άλλοι πιστεύουν ότι το ελληνικό κρυφό σχολειό είναι ένας θρύλος με ιστορικό πυρήνα. Σύμφωνα με ορισμένες πηγές, κατά την τουρκοκρατία λειτούργησαν επίσης μυστικά σχολεία για Αλβανούς στα τέλη του 19ου αιώνα με πρωτοβουλία των  Μπεκτασήδων  ή και των Αλβανών εθνικιστών διανοουμένων.
Στη Γαλλία από τον 16ο έως τον 18ο αιώνα λειτούργησαν κρυφά θρησκευτικά σχολεία, τα λεγόμενα écoles buissonnières ("σχολεία στο δάσος"), από τους Προτεστάντες (Καλβινιστές),  μετά την απαγόρευση της διδασκαλίας του δόγματός τους το 1552. Η διδασκαλία γινόταν σε δάση, ερημιές, συστάδες βράχων ή σπήλαια, μέρη που συμβολικά αναφέρονταν ως "Έρημος", παραπέμποντας στη βιβλική έρημο όπου βρήκαν καταφύγιο οι διωκόμενοι Ισραηλίτες. Οι απαγορεύσεις και η αναγκαστική επιβολή του Καθολικού δόγματος επαναλήφθηκαν με διατάγματα του 1698 και του 1724 και υπήρχαν ακόμα και στη δεκαετία του 1760. Όσοι συμμετείχαν σε μυστικές συναθροίσεις απειλούνταν με ποινές όπως φυλάκιση, εξορία, πρόστιμα, έως και εκτέλεση. Οι απαγορεύσεις πέρασαν από περιόδους χαλάρωσης και περιόδους αυστηρότητας, ενώ διέφεραν και κατά τόπους. Στα σύγχρονα γαλλικά έχει μείνει η έκφραση «κάνω σχολείο στο δάσος» (faire l'école buissonnière) με την έννοια "το σκάω απ' το σχολείο, κάνω κοπάνα".
Αναφέρεται η λειτουργία κρυφών κορανιακών σχολείων στην Τουρκία και την Ευρώπη τον 20ο και 21ο αιώνα. Στην Τουρκία στη δεκαετία του 1980, παράλληλα με τα αναγνωρισμένα και επίσημα σχολεία του κράτους, λειτούργησαν και κρυφά σχολεία όπου διδασκόταν το Κοράνιο, η αραβική γραφή και το έργο του Ατατούρκ. Εκτιμάται ότι υπήρχαν χιλιάδες τέτοια σχολεία με δεκάδες χιλιάδες μαθητών. Κρυφά κορανιακά σχολεία εντοπίστηκαν και έκλεισαν από τις Αρχές σε  πόλεις του Βελγίου και της Γαλλίας το 2016.
Στα μέσα του 20ου αιώνα λειτούργησαν κρυφά σχολεία ιθαγενών ("Ινδιάνων") στο Εκουαδόρ, επειδή οι γαιοκτήμονες τους απαγόρευαν την εκπαίδευση. Πρωτεργάτις των κρυφών σχολείων ήταν η Dolores Cacuango, ιθαγενής  Quechua, και ηγετικό στέλεχος του Κομμουνιστικού Κόμματος. Τα σχολεία για να μη γίνονται αντιληπτά κρύβονταν πίσω από τοίχους, είχαν αποσυναρμολογούμενα θρανία και λειτουργούσαν νύχτα. Λειτούργησαν και μέχρι τη δεκαετία του 1960 και αποτέλεσαν την αφορμή για τη νόμιμη λειτουργία διαπολιτισμικών (ισπανόφωνων - ιθαγενών) στο Εκουαδόρ. Παράνομα μυστικά σχολεία (escuelas clandestinas) λειτούργησαν και από τους ιθαγενείς της Βολιβίας από τις αρχές του 20ου αιώνα.
References
Κατηγορία:Εκπαίδευση Κατηγορία:Κρυφή εκπαίδευση
Β΄ κατηγορία πετοσφαίρισης γυναικών Κύπρου 2012-13
Σύστημα διεξαγωγής
Στο πρωτάθλημα της Α΄ κατηγορίας 2011-12 συμμετείχαν 6 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.
Σύμφωνα με τη σειρά κατάταξη της πρώτης φάσης, οι πρώτες τέσσερις ομάδες έδωσαν μεταξύ τους αγώνες play off για την ανάδειξη του πρωταθλητής. Οι ομάδες αναμετριόνταν ως εξής: 1η-4η και 2η-3η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Οι νικήτριες των δύο ζευγαριών της ημιτελική φάσης αναμετρήθηκαν μεταξύ τους για την ανάδειξη της πρωταθλήτριας. Για να ανακηρυχθεί μια ομάδα πρωταθλήτρια έπρεπε να πετύχει 3 νίκες. Οι δύο ηττημένες αναμετρήθηκαν για την κατάκτηση της τρίτης θέσης σε μονό αγώνα στην έδρα της ομάδας που είχε τερματίσει πιο ψηλά στην πρώτη φάση.
Σε όλους τους γύρους μετρούσαν οι νίκες που είχαν πετύχει οι ομάδες στην Α΄ φάση του πρωταθλήματος. Η σειρά των αγώνων κάθε ζευγαριού ξεκινούσε στην έδρα της ομάδας που τερμάτισε πιο ψηλά στη λήξη της Α΄ φάσης του πρωταθλήματος και συνεχίζονταν εναλλάξ στις έδρες των δύο ομάδων μέχρι την ολοκλήρωση της φάσης.
Οι ομάδες που είχαν τις θέσεις 5 και 6 στη λήξη της Α΄ φάσης του πρωταθλήματος διατήρησαν τις θέσεις τους.
Σύστημα βαθμολόγησης
Κάθε νίκης βαθμολογείτο με 2 βαθμούς και κάθε ήττα με 1 βαθμό.
Κριτήρια κατάταξης Α΄ φάσης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
Αλλαγές σε σχέση με την περίοδο 2011-12
Επίσης, δεν συμμετείχε ο Φοίνικας Πύλας. Συμμετείχε ο Εθνικός Λατσιών και ο Ναυτικός Όμιλος Λακατάμιας.
Επιπλέον, ο Ναυτικός Όμιλος Αμμοχώστου συγχωνεύθηκε με την Ανόρθωσις Πετόσφαιρα δημιουργώντας την ομάδα ΝΟΑ/Ανόρθωσις Πετόσφαιρα.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Βαθμολογία
Η βαθμολογία στο τέλος της Α΄ φάσης ήταν:
Πηγή : Βαθμολογία 2012-13
Αποτελέσματα
Πηγή : Αποτελέσματα 2012-13
Ημιτελική φάση
Στην ημιτελική φάση αναμετρήθηκαν οι:
Πηγή: Αποτελέσματα 2012-13
Ανάδειξη πρωταθλητή
Πηγή: Αποτελέσματα 2012-13
Τρίτη θέση
Για την κατάκτηση της τρίτης θέσης αναμετρήθηκαν ο Άρης Πολεμίου και η Αναγέννηση Δερύνειας σε μονό αγώνα στην έδρα του πρώτου. Ο Άρης κέρδισε και κατέκτησε την τρίτη θέση.
Πηγή: Αποτελέσματα 2012-13
Τελική κατάταξη
Η τελική κατάταξη των ομάδων μετά την ολοκλήρωση των play off ήταν:
Πηγές
Κατηγορία:Β΄ κατηγορία πετοσφαίρισης γυναικών Κύπρου Κατηγορία:Πετοσφαίριση το 2012 Κατηγορία:Πετοσφαίριση το 2013
Ουμπέρτο Μπόσι
Ο Ουμπέρτο Μπόσι (Umberto Bossi) (γεννημένος στις 19 Σεπτεμβρίου 1941) είναι Ιταλός πολιτικός και πρώην ηγέτης της Λέγκας του Βορρά, ενός κόμματος που επιδιώκει την αυτονομία ή την ανεξαρτησία της Βόρειας Ιταλίας ή της Παδανίας. Είναι παντρεμένος με τη Σικελή Μανουέλα Μαρόνε και έχει τέσσερις γιους (εκ των οποίων ο ένας ήταν από την πρώτη του σύζυγο).
Γέννηση και εκπαίδευση
Ο Μπόσι γεννήθηκε το 1941 στο Κασσάνο Μανιάγκο, στην επαρχία Βαρέζε της Λομβαρδίας. Αποφοίτησε από το επιστημονικό γυμνάσιο ( liceo Scientifico ) και αργότερα άρχισε να σπουδάζει ιατρική στο Πανεπιστήμιο της Παβίας, αν και δεν πήρε πτυχίο. Ενώ εκεί, τον Φεβρουάριο του 1979 συνάντησε τον Μπρούνο Σαλβαντόρι, ηγέτη της Ένωσης Βαλντοστάν.
Πολιτική
Η Λέγκα της Λομπάρντια θα αναζητούσε αργότερα συμμαχίες με παρόμοια κινήματα στο Βένετο και στο Πιεμόντε, σχηματίζοντας τη Λέγκα του Βορρά, της οποίας ήταν ο ομοσπονδιακός γραμματέας μέχρι τις 5 Απριλίου 2012. Έγινε ο αδιαμφισβήτητος και αδιαμφισβήτητος αρχηγός του κόμματος, θέση που διατήρησε μέχρι το 2012, ακόμη και μετά από ένα σοβαρό εγκεφαλικό. Αυτή τη στιγμή είναι ο ομοσπονδιακός πρόεδρος της Λέγκας, ένας τιμητικός τίτλος χωρίς πραγματική εξουσία, και προσπαθεί να ανακτήσει την ηγεσία του κινήματος που ίδρυσε.
Όταν αποκαλύφθηκαν τα σκάνδαλα της Τανγκεντόπολης από το 1992 και μετά, ο Μπόσι οδήγησε το κόμμα, παρουσιάζοντας τον εαυτό του ως τον νέο άνθρωπο στην πολιτική, και ξεκίνησε να σαρώσει τη διαφθορά και την ανικανότητα. Ο ίδιος ο Μπόσι έλαβε ποινή φυλάκισης οκτώ μηνών με αναστολή, μαζί με τον ταμία της Βόρειας Λίγκας την εποχή των γεγονότων, Αλεσάντρο Πατέλι, για δωροδοκία 200 εκατομμυρίων λιρών σε μια δίκη που επίσης καταδίκασε πολλούς από τους πολιτικούς στους οποίους επιτέθηκε συστηματικά, όπως π.χ. Μπετίνο Κράξι, Αρνάλντο Φορλάνι και άλλοι. Η ποινή του Μπόσι επικυρώθηκε στην έφεση.
Το 1998, ο Μπόσι καταδικάστηκε σε ποινή φυλάκισης ενός έτους με αναστολή για υποκίνηση βίας, αφού είπε την ακόλουθη φράση σε μια συνάντηση της Λέγκας του Βορρά: «Πρέπει να κυνηγήσουμε αυτούς τους ρατσιστές [νεοφασίστες] και αν μας πάρουν ψήφους, τότε ας χτενίσουμε την περιοχή σπίτι-σπίτι, γιατί τους φασίστες τους διώξαμε μια φορά πριν μετά τον πόλεμο».
Ενώ ήταν υπουργός Μεταρρυθμίσεων το 2003 ο Μπόσι διέταξε το Πολεμικό Ναυτικό να πυροβολήσει τις βάρκες που κρατούσαν παράνομους μετανάστες, δηλώνοντας: «Μετά τη δεύτερη ή την τρίτη προειδοποίηση, χτυπήστε… βάζουμε το κανόνι».
Ο Μπόσι ήταν επικριτικός απέναντι στην Ευρωπαϊκή Ένωση και κάποτε την περιέγραψε ως «φωλιά κομμουνιστών τραπεζιτών».
Θεσμική εμπειρία
μικρογραφία|250x250εσ|Ο Μπόσι (στα αριστερά) με τους Roberto Calderoli, Rosy Mauro, Roberto Cota και Federico Bricolo Ο Μπόσι ξεκίνησε τη θεσμική του καριέρα το 1987 ως ο μοναδικός γερουσιαστής της Λέγκας του Βορρά, της οποίας ήταν ο ηγέτης. Στη συνέχεια του δόθηκε το παρατσούκλι Senatur, γερουσιαστής στη Λομβαρδία, το οποίο κόλλησε ακόμη και όταν αργότερα εξελέγη βουλευτής στην ιταλική Βουλή των Αντιπροσώπων.
Ήταν καθοριστικός για την απροσδόκητη νίκη του συνασπισμού του Σίλβιο Μπερλουσκόνι το 1994, αλλά έσπασε τη συμμαχία μετά από λίγους μήνες, με το πρώτο υπουργικό συμβούλιο του Μπερλουσκόνι να καταρρέει πριν από τα Χριστούγεννα του 1994.
Ο Μπόσι συμφώνησε να επιστρέψει σε μια συμμαχία με τον Μπερλουσκόνι, η οποία τελικά οδήγησε στην (αυτή τη φορά, εύκολα προβλεπόμενη) εκλογική νίκη του 2001.
Στη συνέχεια υπηρέτησε στο δεύτερο υπουργικό συμβούλιο του Σίλβιο Μπερλουσκόνι ως υπουργός Μεταρρυθμίσεων. Ωστόσο, αφού υπέστη εγκεφαλικό στις 11 Μαρτίου 2004, το οποίο προκάλεσε σοβαρή βλάβη στην ομιλία του, παραιτήθηκε στις 19 Ιουλίου 2004 για να πάρει θέση ως μέλος του Ευρωπαϊκού Κοινοβουλίου, όπου συμμετείχε στο 9 τοις εκατό των συνόδων ολομέλειας στο την τελευταία του εντολή. Ο Μπόσι αργότερα επέστρεψε σιγά σιγά στην ενεργό πολιτική.
Επιστροφή στην πολιτική δραστηριότητα
Στις 11 Ιανουαρίου 2005, ο Μπόσι εμφανίστηκε στην πολιτική σκηνή στο τελευταίο σπίτι του Λομβαρδού φεντεραλιστή πολιτικού Carlo Cattaneo στο Λουγκάνο μετά από 306 ημέρες από το ατύχημα. Εκείνη την ημέρα, συνάντησε τον Υπουργό Οικονομίας Τζούλιο Τρεμόντι (Forza Italia) με τον οποίο συνέταξε την πολιτική συμφωνία που ονομάζεται «Συμμαχία του Βορρά» (Asse del Nord). Συνάντησε επίσης έναν εκπρόσωπο της Lega dei Ticinesi, ενός ελβετικού τοπικιστικού κινήματος με επικεφαλής τον επιχειρηματία του Λουγκανέζου Giuliano Bignasca. Κατά τη διάρκεια της ομιλίας του ο Μπόσι μίλησε κατά της «Ευρώπης των Μασόνων».
Στις 17 Σεπτεμβρίου 2006, επέστρεψε στη Βενετία για τη δέκατη επέτειο της Διακήρυξης της Ανεξαρτησίας της Παντάνια. Δήλωσε ότι η Βουλή του Βορρά πρέπει να ανοίξει ξανά.
Στις 2 Φεβρουαρίου 2007, στη Βιτσέντζα, άνοιξε επίσημα την πρώτη μηνιαία συνεδρίαση του Κοινοβουλίου του Βορρά. Ωστόσο ο Μπόσι και η Λέγκα του Βορρά έχουν πλέον εγκαταλείψει την ιδέα της ανεξαρτησίας για την Παντάνια, που προτάθηκε το 1996.
Τον Σεπτέμβριο του 2007, ο Μπόσι αποδέχτηκε μια πρόσκληση του πατέρα Florian Abrahamowicz για τον εορτασμό της Θείας Λειτουργίας της Τριεντίνου και είπε ότι υπήρχαν συγγένειες μεταξύ της Λέγκας και των οπαδών του Αρχιεπισκόπου Marcel Lefebvre. Ο πατέρας Abrahamowicz θεωρείται ανεπίσημος ιερέας του κόμματος.
Τέταρτη κυβέρνηση Μπερλουσκόνι
Στις 8 Μαΐου 2008, έγινε ξανά υπουργός Θεσμικών Μεταρρυθμίσεων, στην τέταρτη κυβέρνηση του Σίλβιο Μπερλουσκόνι. Διατήρησε τη θέση μέχρι τις 16 Νοεμβρίου 2011.
Παραίτηση από ηγέτης της Λέγκας του Βορρά
Στις 5 Απριλίου 2012, όταν κυκλοφόρησε η είδηση για μια υποτιθέμενη ιδιοποίηση κεφαλαίων του κόμματος για τις ιδιωτικές υποθέσεις της οικογένειάς του, ο Ουμπέρτο Μπόσι παραιτήθηκε από ομοσπονδιακός γραμματέας της Λέγκας του Βορρά. Οι Ιταλοί εισαγγελείς ισχυρίστηκαν ότι ο Μπόσι χρησιμοποίησε τα χρήματα που προορίζονταν για το κόμμα του για ανακαινίσεις του σπιτιού του και για χάρες για την οικογένειά του. Μετά την παραίτηση, η Λέγκα του Βορρά του έδωσε αμέσως την τιμητική θέση του Προέδρου του κόμματος. Η ηγεσία της Λέγκας του Βορρά ανατέθηκε αρχικά σε μια λεγόμενη «τριάδα» που απαρτιζόταν από τους Ρομπέρτο Μαρόνι, Roberto Calderoli και Manuela Dal Lago. Στις 7 Δεκεμβρίου 2013 ο Ματέο Σαλβίνι ανέλαβε επίσημος ηγέτης του κόμματος.
Με απόφαση του Αυγούστου 2019, το Ανώτατο Ακυρωτικό Δικαστήριο αποφάσισε (όπως αναφέρει το Reuters) «ότι η υπόθεση εναντίον του πρώην αρχηγού της Λέγκας Ουμπέρτο Μπόσι και του πρώην ταμία του κόμματός του είχε λήξει λόγω παραγραφής, αλλά η κατάσχεση των κεφαλαίων παρέμενε στη θέση". Η απόφαση δημοσιεύθηκε στις 5 Νοεμβρίου 2019 μετά από απόφαση του Εφετείου της 26ης Νοεμβρίου 2018 και την αρχική απόφαση της 24ης Ιουλίου 2017, σχετικά με τις οικονομικές καταστάσεις του κόμματος του 2009 και του 2010.
Σημειώσεις
<references group="lower-greek"/>
Εξωτερικοί σύνδεσμοι
Κατηγορία:Ιταλοί πολιτικοί του 20ού αιώνα Κατηγορία:Ιταλοί βουλευτές Κατηγορία:Υπουργοί της Ιταλίας
Παλέ (Σεν-ε-Μαρν)
Το Παλέ (γαλλικά: Paley) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες της Σεν-ε-Μαρν
Παμφού
Το Παμφού (γαλλικά: Pamfou) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Παμφολιέν (γαλλικά: Pamfoliens).
Παραπομπές
Κατηγορία:Κοινότητες της Σεν-ε-Μαρν
Νότης Παναγιώτου
Ο Παναγιώτης (Νότης) Παναγιώτου (1925-2003) ήταν Έλληνας εκπαιδευτικός, λόγιος και αντιστασιακός, ο οποίος διετέλεσε δήμαρχος Μυτιλήνης από το 1991 ως το 1994. Υπηρέτησε ως εκπαιδευτικός επί 35 χρόνια και διώχθηκε για τις προοδευτικές του ιδέες κατά την περίοδο της χούντας. Συνέγραψε κυρίως διηγήματα.
Πρώτα χρόνια
Μικρασιατικής καταγωγής, έζησε τα παιδικά του χρόνια σε φτωχικές γειτονιές της Λέσβου όπου ζούσαν πρόσφυγες. Σπούδασε φιλολογία στο Πανεπιστήμιο των Αθηνών και εργάστηκε παράλληλα με τις σπουδές του στον εκδοτικό οίκο του Γκοβόστη. Δραστηριοποιήθηκε στην εθνική αντίσταση, με το ΕΑΜ, έχοντας ενταχθεί στους κόλπους του κατά την Κατοχή.
Πολιτική, συγγραφική και αυτοδιοικητική δραστηριότητα
Έγραφε στην εφημερίδα "Ριζοσπάστης", έχοντας μια ιδιαίτερη στήλη και με το ψευδώνυμο Π. Κοσμάς. Ως συγγραφέας έγραψε αρκετά διηγήματα.
Κέρδισε τις δημοτικές εκλογές του 1990 (με την υποστήριξη του Ενιαίου Συνασπισμού) και εξελέγη δήμαρχος Μυτιλήνης με ποσοστό 55,75% από τον 1ο γύρο έναντι 44,25 για το Μιχαήλ Πίτσιο. Ανάμεσα στα άλλα, υπηρέτησε ως πρόεδρος της ΤΕΔΚ νομού Λέσβου.
Θάνατος
Πέθανε σε ηλικία 78 ετών στις 3 Μαΐου 2003 και κηδεύτηκε δύο ημέρες μετά, από το νεκροταφείο του Παλαιού Φαλήρου.
Οικογένεια
Σύζυγός του ήταν η επίσης εκπαιδευτικός Ευαγγελία Αποστόλου, κόρη του πρώην δημάρχου -και δασκάλου του- Απόστολου Αποστόλου.
Παρουά (Σεν-ε-Μαρν)
Το Παρουά (γαλλικά: Paroy) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Παρουαγιέν (γαλλικά: Paroyens).
Παραπομπές
Κατηγορία:Κοινότητες της Σεν-ε-Μαρν
Πακιστανικές βουλευτικές εκλογές (2013)
Παραπομπές
2013
Πασί-συρ-Σεν
Το Πασί-συρ-Σεν (γαλλικά: Passy-sur-Seine) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Πασιτουά (γαλλικά: Passitois).
Παραπομπές
Κατηγορία:Κοινότητες της Σεν-ε-Μαρν
Γλώσσα Ταΐνο
H γλώσσα Ταΐνο είναι αραουκανή γλώσσα. Είναι οι γλώσσα των Ταΐνο, λαού της Καραϊβικής. Την εποχή της ισπανικής αποικιακής επέκτασης, ήταν η κύρια γλώσσα σε όλη την Καραϊβική. Η κλασική Ταΐνο ήταν η μητρική γλώσσα των κατοίκων των βόρειων νησιών των Μικρών Αντιλλών, του Πουέρτο Ρίκο, των νησιών Τερκς και Κέικος. Η γλώσσα Κίμπονεϊ είναι ξεχωριστή γλώσσα, αλλά οι αποικιακές πηγές υποδηλώνουν ότι ήταν μια παρόμοια γλώσσα με τη γλώσσα Ταΐνο και ομιλούταν στις Μπαχάμες, την Τζαμάικα και το μεγαλύτερο μέρος της Κούβας.
Μέχρι τα τέλη του 15ου αιώνα, η Ταΐνο είχε αντικαταστήσει αρκετές τοπικές γλώσσες. Καθώς οι Ταΐνο συρρικνώθηκαν κατά τη διάρκεια του ισπανικού αποικισμού, η γλώσσα αντικαταστάθηκε από ισπανικές και άλλες ευρωπαϊκές γλώσσες. Πιστεύεται ότι εξαφανίστηκε μέσα σε 100 χρόνια από την πρώτη επαφή με Ισπανούς.
Παραπομπές
Κατηγορία:Εξαφανισμένες γλώσσες Κατηγορία:Καραϊβική
Βαγγέλης Κάλιοσης
Ο Βαγγέλης Κάλιοσης (Ζίγκεν, Δυτική Γερμανία, Μάρτιος 1968) είναι Έλληνας συγγραφέας και εκπαιδευτικός. φιλόλογος
Γεννήθηκε στη πόλη Ζίγκεν του κρατιδίου της Βόρειας Ρηνανίας-Βεστφαλίας στην τότε Δυτική Γερμανία, μεγάλωσε στο χωριό Άσσος της Πρέβεζας και ζει στην Αθήνα. Σπούδασε Ιστορία στο Ιόνιο Πανεπιστήμιο και έκανε μεταπτυχιακό με θέμα την εκπαιδευτική ηγεσία και διοίκηση στο Πανεπιστήμιο Λευκωσίας. Εργάζεται ως φιλόλογος στη δημόσια δευτεροβάθμια εκπαίδευση. Κατά τη διετία 2014- 2016 χρημάτισε διευθυντής του Δημόσιου Ινστιτούτου Επαγγελματικής Κατάρτισης των Φυλακών Κορυδαλλού. Από το 2016 έως το 2018 ήταν διευθυντής στο Δημόσιο Ινστιτούτο Επαγγελματικής Κατάρτισης Αχαρνών και από το 2018 έχει αναλάβει τη διεύθυνση του νεοσύστατου Σχολείου Δεύτερης Ευκαιρίας Μεγάρων και ακολούθως του ΣΔΕ Αγίων Αναργύρων.
Η ενασχόλησή του με τη λογοτεχνία ξεκινάει με την ποιητική συλλογή Ακροβασίες το 1991 και συνεχίστηκε τα επόμενα χρόνια με διάφορα βιβλία ποίησης, διηγημάτων, μυθιστορημάτων και δοκιμίων. Τον Μάρτιο του 2020 το μυθιστόρημά του "Το Τσιπάκι της Γνώσης" εκδόθηκε μεταφρασμένο στα αγγλικά με τον τίτλο "The Chip of Knowledge" από τις εκδόσεις Ontime Books .Στο «Τσιπάκι της Γνώσης» απονεμήθηκε στο πλαίσιο του 1ου Fantasy Festival το Hellenic Fantasy Award “The Everlies” 2ου καλύτερου βιβλίου επιστημονικής φαντασίας έτους 2019  Έλληνα συγγραφέα. Το 2020 κυκλοφόρησε επίσης το μουσικό άλμπουμ "Δημοκρατία... Fake" από την General Music, το οποίο περιλαμβάνει έντεκα τραγούδια σε δικούς του στίχους μελοποιημένους από τον συνθέτη Σάκη Τσιλίκη. Τα τραγούδια ερμηνεύουν οι Χρήστος Νινιός, Μάνος Λυδάκης, Ρενάτα Πυλαρινού, Κωνσταντίνος Τσιμούρης και ο ίδιος ο συνθέτης. Το 2022 δημοσίευσε από τις Εκδόσεις Όστρια τη βιογραφία της πρώτης σπουδαίας Ελληνίδας αστροφυσικού Μαίρης Κοντιζά με τον τίτλο "Από τη Μπάφρα μέχρι τη NASA".
Εργογραφία
Έχει συγγράψει επίσης σχολικά βοηθήματα.
Εξωτερικοί σύνδεσμοι
Κατηγορία:Έλληνες συγγραφείς Κατηγορία:Έλληνες εκπαιδευτικοί
Εκπαίδευση στη Μάλτα
Η εκπαίδευση στη Μάλτα είναι υποχρεωτική μέχρι την ηλικία των δεκαέξι ετών και προσφέρεται μέσα από τρεις διαφορετικούς φορείς: το κράτος, την εκκλησία και τον ιδιωτικό τομέα. Το κράτος είναι υπεύθυνο για την προώθηση της εκπαίδευσης και της διδασκαλίας, την διασφάλιση της καθολικής πρόσβασης στην εκπαίδευση για όλους τους Μαλτέζους πολίτες, καθώς και την ύπαρξη ενός συστήματος σχολείων και ιδρυμάτων προσιτού σε όλους τους πολίτες. Οι στόχοι της εκπαίδευσης στη Μάλτα περιλαμβάνουν την πνευματική και ηθική ανάπτυξη και την προετοιμασία κάθε πολίτη ώστε να συμβάλει παραγωγικά στην εθνική οικονομία.
Αν και οι Μαλτέζοι πολίτες είχαν πρόσβαση στην εκπαίδευση κατά τη διάρκεια της αραβοκρατίας (870-1090), η άφιξη διάφορων χριστιανικών ταγμάτων στους επόμενους τέσσερις αιώνες καθιέρωσε την θρησκευτικού τύπου εκπαίδευση για τις πλούσιες οικογένειες των νησιών. Οι Ναΐτες Ιππότες δημιούργησαν το Πανεπιστήμιο της Μάλτας, γύρω από το οποίο συστάθηκαν πρωτοβάθμια, δευτεροβάθμια και μεταδευτεροβάθμια ιδρύματα. Μετά την εκδίωξη των Ιπποτών από τα γαλλικά στρατεύματα, το 1798, η πρωτοβάθμια δημόσια εκπαίδευση έγινε διαθέσιμη για το σύνολο του πληθυσμού της Μάλτας. Το 1878, τα αγγλικά αντικατέστησαν τα ιταλικά ως κύρια γλώσσα διδασκαλίας. Το 1946 επιβλήθηκε η υποχρεωτική εκπαίδευση για όλα τα παιδιά, για το λόγο ότι ο αναλφαβητισμός είχε αυξηθεί σημαντικά μεταξύ των δύο παγκόσμιων πολέμων. Σύμφωνα με τη νομοθεσία που ψηφίστηκε το 1988, τα παιδιά από την ηλικία των πέντε ετών εγγράφονται στην πρωτοβάθμια εκπαίδευση.
Η επιτυχία στις εξετάσεις αυτές τοποθετεί τον μαθητή σε ένα γυμνάσιο προχωρημένου επιπέδου, ενώ η μέτρια επίδοση ή η μη συμμετοχή στις εξετάσεις τοποθετεί τον μαθητή σε ένα λιγότερο ανταγωνιστικό γυμνάσιο. Στην ηλικία των 16 ετών πραγματοποιούνται οι εξετάσεις του πιστοποιητικού δευτεροβάθμιας εκπαίδευσης (NEC) και σε ηλικία 18 ετών οι ειδικές εξετάσεις εισαγωγής στην τριτοβάθμια εκπαίδευση. Το 2008, 26.711 μαθητές πρωτοβάθμιας εκπαίδευσης, 25.793 μαθητές δευτεροβάθμιας εκπαίδευσης, 5.719 μαθητές μεταδευτεροβάθμιας εκπαίδευσης, 9.472 φοιτητές τριτοβάθμιας εκπαίδευσης και 6.268 φοιτητές επαγγελματικών λυκείων εγγράφηκαν σε εκπαιδευτικά ιδρύματα της Μάλτας. Περίπου το 30% των μαθητών πρωτοβάθμιας και δευτεροβάθμιας εκπαίδευσης της Μάλτας είναι εγγεγραμμένοι σε ιδιωτικά σχολεία, τα περισσότερα από τα οποία λειτουργούν στο πλαίσιο της Καθολικής Εκκλησίας. Το σημαντικότερο μεταδευτεροβάθμιο ίδρυμα της Μάλτας είναι το Πανεπιστήμιο της Μάλτας, το οποίο λειτουργεί από το 1592.
Παραπομπές
Κατηγορία:Μάλτα
The Marshall Mathers LP
Το The Marshall Mathers LP είναι το τρίτο στούντιο άλμπουμ του Αμερικανού ράπερ Eminem. Κυκλοφόρησε στις 23 Μαΐου 2000, από την Interscope Records, στις Ηνωμένες Πολιτείες και στις 11 Σεπτεμβρίου 2000, από την Polydor Records, στο Ηνωμένο Βασίλειο. Η παραγωγή του άλμπουμ έγινε κυρίως από τον Dr. Dre και τον Eminem, μαζί με τους The 45 King, Bass Brothers, και Mel-Man.
Το άλμπουμ πούλησε πάνω από 1,76 εκατομμύρια αντίτυπα στις ΗΠΑ μόνο την πρώτη του εβδομάδα. Το 2001, το άλμπουμ κέρδισε το Grammy Award for Best Rap Album (Βραβείο Γκράμι για Καλύτερο Ραπ Άλμπουμ) και ήταν υποψήφιο για το Album of the Year (Βραβείο Γκράμι για Άλμπουμ της Χρονιάς). Το άλμπουμ πιστοποιήθηκε διαμαντένιο από την Recording Industry Association of America στις Ηνωμένες Πολιτείες με πωλήσεις άνω των 10 εκατομμυρίων. Μέχρι τις 13 Μαΐου 2012, ο δίσκος είχε πουλήσει 10,598,000 αντίτυπα στις ΗΠΑ. Μέχρι το 2005 το άλμπουμ είχε πουλήσει πάνω από 19 εκατομμύρια μονάδες παγκοσμίως.
Το The Marshall Mathers LP έχει ταξινομηθεί ως ένα από τα καλύτερα hip hop άλμπουμ όλων των εποχών από τα περιοδικά Rolling Stone, Time, και XXL. Το Rolling Stone τοποθέτησε το άλμπουμ στο νούμερο 7 στην λίστα του με τα καλύτερα άλμπουμ της δεκαετίας του 2000. Το άλμπουμ ταξινομήθηκε στο νούμερο 244 από το Rolling Stone στη λίστα τους με Τα 500 Μεγαλύτερα Άλμπουμ Όλων των Εποχών. Το 2010, το Rhapsody το κατέταξε στο νούμερο 1 της λίστας τους με "Τα 10 Καλύτερα Άλμπουμ από Λευκούς Ράπερ".
Ένα sequel του άλμπουμ με τίτλο The Marshall Mathers LP 2 ανακοινώθηκε στα 2013 MTV Video Music Awards.
Παραπομπές
Κατηγορία:Άλμπουμ του 2000 Κατηγορία:Δισκογραφία του Eminem Κατηγορία:Άλμπουμ με παραγωγή από τον Eminem Κατηγορία:Άλμπουμ με παραγωγή από τον Dr. Dre Κατηγορία:Horrorcore άλμπουμ Κατηγορία:Άλμπουμ από την Interscope Records Κατηγορία:Άλμπουμ από την Aftermath Entertainment Κατηγορία:Άλμπουμ από την Interscope-Geffen-A&M
Ντίνο Φαλκόνι
Ο Ντίνο Φαλκόνι (ιταλικά: Dino Falconi), (Λιβόρνο, 18 Σεπτεμβρίου 1902 - Μιλάνο, 12 Φεβρουαρίου 1990), ήταν Ιταλός σκηνοθέτης και σεναριογράφος.
Εξωτερικοί σύνδεσμοι
Φ Κατηγορία:Ιταλοί σκηνοθέτες κινηματογράφου
Μετεργολίνη
μικρογραφία|200x200εσ|Η πολύπλοκη χημική δομή της Μετεργολίνης. Η Μετεργολίνη (αγγλ. Metergoline), γνωστή επίσης και ως μεδεργολίνη, είναι συνθετική χημική ουσία που πωλείται με τις εμπορικές ονομασίες Contralac (κτηνιατρικά) και Liserdol (κλινικά).
Αποτελεί ένα μονοαμινεργικό φάρμακο της ομάδας εργολίνης που χρησιμοποιείται ως αναστολέας προλακτίνης στη θεραπεία της υπερπρολακτιναιμίας (υψηλή προλακτίνη επίπεδα) και για την καταστολή της γαλουχίας. Η μετεργολίνη είναι ένα βιοχημικό πρόσδεμα (ligant) διαφόρων υποδοχέων σεροτονίνης και ντοπαμίνης.
Παραπομπές
Κατηγορία:Αντιψυχωσικά
Πολιορκία της Θεοδοσίας (389 π.Χ.)
Η Α΄ πολιορκία της Θεοδοσίας το 389 π.Χ. ήταν η πρώτη από τις τρεις πολιορκίες που πραγματοποιήθηκαν κατά της πόλης της Θεοδοσίας (σημερινή Φεοντοσία) από τους ηγεμόνες τού βασιλείου του Βοσπόρου, οι οποίοι προσπάθησαν επανειλημμένα να προσαρτήσουν την πόλη στις κυριαρχίες τους κατά τη διάρκεια του μακρού Πολέμου Βοσπόρου-Ηρακλείας. Η πρώτη από αυτές τις πολιορκίες έγινε από τον Σάτυρο Α΄, πατέρα του Λεύκωνα Α΄.
Προανάκρουσμα
Ο Σάτυρος Α΄ είχε πρόσφατα δωροδοκήσει τον Γύλωνα, έναν Αθηναίο αξιωματούχο τού Νυμφαίου, για να παραδώσει την πόλη. Πρόσφατα είχε αποκτήσει και την πόλη της Φαναγορίας, πριν πολιορκήσει τη Θεοδοσία. Είχε επίσης εμπλακεί πρόσφατα με το βασίλειο των Σινδών, προσπαθώντας να αποκτήσει επιρροή στον βασιλιά Εκαταίο, καθαιρώντας τη σύζυγο τού βασιλιά, την Τιργαταώ. Στη συνέχεια ο Σάτυρος Α΄ πολιόρκησε τη Θεοδοσία σε μία προσπάθεια να την κάνει μέρος της κυριαρχίας του.